Antoni Maria Alcover i Sureda

Antoni Maria Alcover i Sureda (født 2. februar 1862 i Santa Cirga ved Manacor på Mallorca i Spania, død  8. januar 1932 i Palma) var en mallorkansk folklorist, språkforsker og forkjemper for det katalanske språk.

 Liv og virke 

 Prest
Alcover ble ordinert til prest i 1886.«Antoni Maria Alcover i Sureda», Gran Enciclopèdia Catalana.

Katalansk språk
I 1879 byttet han i sitt forfatterskap skriftspråk fra kastiljansk til katalansk.Buffery, Helena og Elisenda Marcer: Historical Dictionary of the Catalans, Lanham: Scarecrow Press, 2011, s. 32. Under psevdonymet Jordi d'es Racó utga han innsamlede stykker fra folkelitteraturen.   

Han reiste rundt for å samle språkprøver på det han mente var varianter av katalansk. Han var forkjemper for det katalanske språks enhet og utga en ordboken Diccionari Alcover-Moll, også kjent som Diccionari català-valencià-balear, et verk på ti bind. Fra 1902 til 1936 drev han ordboksprosjektet Bolletí del Diccionari de la Llengua Catalana, et arbeid som ble videreført av Francesc de Borja Moll. I 1906 sammenkalte han til den første katalanske språkkongress, avholdt i Barcelona.

Alcover ble i 1911 valgt til formann for filologisk seksjon i Institut d'Estudis Catalans.

 Ettermæle 
Institució Pública Antoni M. Alcover er oppkalt etter ham og arbeider for å ivareta hans innsats og fremme mallorkansk språk og kultur.«Història de la Institució», Institució Pública Antoni M. Alcover.

 Referanser 

 Eksterne lenker 
 Nettsted om Alcover

Kategori:Spanske katolske prester
Kategori:Katalanskspråklige forfattere
Kategori:Spanske lingvister
Kategori:Personer fra Mallorca